સ્ટોરીની માંડણી થયા પછી પણ પડદા પર જેકંઈ બને છે એ આપણે પૉપકૉર્નને બદલે હાજમોલાની બાટલી લઈને ફિલ્મ જોવા બેસીએ તો પણ અપચો કરાવી દે. મિનિસ્ટર કક્ષાના નેતાના દીકરાને એક સતત દારૂ પીધે રાખતો પોલીસવાળો સતત બ્લૅકમેઇલ કર્યે રાખે અને આમ તો આખું દિલ્હી માથે લઈને ફરતાં વછેરાંઓ બ્લૅકમેઇલ થાય પણ ખરાં. જો ફિલ્મનું લૉજિક એની સ્ટોરીમાં અપ્લાય કર્યું હોત તો ઇન્ટરવલ પહેલાં જ સ્ટોરી પૂરી થઈ જાત. ફિલ્મમાં જે ટ્વિસ્ટ્સ આવે એ પણ જાણે થાગડથીગડ કરીને નાખ્યા હોય એવા છે. ઈવન શરૂઆતમાં આવતું આત્મવિલોપન અને ફિલ્મની ક્લાઇમૅક્સ પણ જરાય જસ્ટિફાય થતી નથી.